Title: Orientacions pel professorat
Course: Gestió administrativa - Activitats comercials > Section: 3. PROGRAMACIÓ DE L'APP

Orientacions pel professorat

La temporització d'aquest bloc és de 16 hores.

L'objectiu és que els alumnes comencin a conèixer el món de la programació i que arribin a ser capaços de realitzar una app. Un cop sabem quina app volem realitzar, a qui va dirigida, com la comercialitzarem i distribuirem, i tenim el disseny fet, començarem a programar-la en base a la feina prèvia.

El programa que es proposa pel desenvolupament d'aquest projecte és App inventor 2, ja que és lliure i encara que aparentment no ho sembli és força potent i amb moltes possibilitats (es poden arribar a fer coses molt senzilletes, i coses força complicades).

Al programar l'app, treballarem amb variables, pas de variables dins la mateixa pantalla i/o entre pantalles, estructures condicionals, estructures iteratives, varietat de components.

Com que el temps del bloc és reduït, possiblement els alumnes hauran de treballar pel seu compte a casa, per poder portar a terme el projecte final que se'ls demana.

És molt important que sàpiguen distribuir-se el temps i organitzar-se les tasques, valors que es tindran en compte a l'hora d'avaluar el nucli.